**A 238. sorszámú Kémiai laboratóriumi szakasszisztens megnevezésű szakképesítés-ráépülés szakmai és vizsgakövetelménye**

**1. AZ ORSZÁGOS KÉPZÉSI JEGYZÉKBEN SZEREPLŐ ADATOK**

1.1. A szakképesítés-ráépülés azonosító száma: 55 725 09

1.2. Szakképesítés-ráépülés megnevezése: Kémiai laboratóriumi szakasszisztens

1.3. Iskolai rendszerű szakképzésben a szakképzési évfolyamok száma: -

1.4. Iskolarendszeren kívüli szakképzésben az óraszám: 500 – 720

**2. EGYÉB ADATOK**

2.1. A képzés megkezdésének feltételei:

2.1.1. Iskolai előképzettség: érettségi végzettség

2.1.2. Bemeneti kompetenciák: -

2.2. Szakmai előképzettség: 55 725 12 Klinikai laboratóriumi asszisztens szakképesítés (bővebben a 7. Egyebek fejezetben)

2.3. Előírt gyakorlat: 1 év klinikai kémiai laboratóriumban

2.4. Egészségügyi alkalmassági követelmények: szükségesek

2.5. Pályaalkalmassági követelmények: -

2.6. Elméleti képzési idő aránya: 50%

2.7. Gyakorlati képzési idő aránya: 50%

2.8. Szintvizsga: -

2.9. Az iskolai rendszerű képzésben az összefüggő szakmai gyakorlat időtartama: -

**3. PÁLYATÜKÖR**

3.1. A szakképesítés-ráépüléssel legjellemzőbben betölthető munkakör(ök), foglalkozás(ok)

|  |  |  |  |
| --- | --- | --- | --- |
|  | A | B | C |
| 3.1.1. | **FEOR száma** | **FEOR megnevezése** | **A szakképesítés-ráépüléssel betölthető munkakör(ök)** |
| 3.1.2. | 3324 | Orvosi laboratóriumi asszisztens | Kémiai laboratóriumi szakasszisztens |

3.2. A szakképesítés-ráépülés munkaterületének rövid leírása:

A kémiai laboratóriumi szakasszisztens rutin módszerek mellett részletes ismeretekkel rendelkezik egyedi mikrotechnikákról, immunkémiai és molekuláris biológiai módszerekről valamint a tömegspektroszkópiáról.

Munkáját a minőségirányítási előírások szerint, kompetenciájának megfelelően végzi. Ismerik a munka- tűz- és környezetvédelmi, valamint a hulladékkezelési előírásokat.

Külső és belső minőségbiztosítási feladatokat lát el a részlegért felelős felügyeletével.

Szakmai ismeretek mellett felelősségtudatra, elkötelezettségre, jó kommunikációs képességre, az újdonságok iránti nyitottságra és a betegjogok tiszteletére is szükség van.

A szakképesítés-ráépüléssel rendelkező képes:

* önálló munkát végezni a kémiai laboratóriumban
* páciens mintákat kezelni, dokumentálni
* rutin laboratóriumi méréseket végezni kémiai, immunkémiai analizátorokon
* speciális kémiai, immunológiai, toxikológiai és in vitro izotóp vizsgálatokat végezni
* minőségbiztosítási feladatokat ellátni
* mért eredményeket technikailag validálni
* leleteket interpretálni
* ügyeleti feladatokat ellátni

3.3. Kapcsolódó szakképesítések

|  |  |  |  |
| --- | --- | --- | --- |
|  | A | B | C |
| 3.3.1. | **A kapcsolódó szakképesítés, részszakképesítés, szakképesítés-ráépülés** |
| 3.3.2. | **azonosító száma** | **megnevezése** | **a kapcsolódás módja** |
| 3.3.3. | 55 725 12 |  Klinikai laboratóriumi asszisztens |  szakképesítés-ráépülés |

**4. SZAKMAI KÖVETELMÉNYEK**

|  |  |  |
| --- | --- | --- |
|  | A | B |
| 4.1. | **A szakképesítés-ráépülés szakmai követelménymoduljainak az állam által elismert szakképesítések szakmai követelménymoduljairól szóló kormányrendelet szerinti** |
| 4.2. | **azonosító száma** | **megnevezése** |
| 4.3. | 11188-12 | Klinikai kémiai laboratóriumi diagnosztika  |

**5. VIZSGÁZTATÁSI KÖVETELMÉNYEK**

5.1. A komplex szakmai vizsgára bocsátás feltételei:

Az iskolarendszeren kívüli szakképzésben az 5. 2. pontban előírt valamennyi modulzáró vizsga eredményes letétele, az előírt gyakorlatok igazolt teljesítése.

5.2. A modulzáró vizsga vizsgatevékenysége és az eredményesség feltétele:

|  |  |  |  |
| --- | --- | --- | --- |
|  | A | B | C |
| 5.2.1. | **A szakképesítés-ráépülés szakmai követelménymoduljainak** |
| 5.2.2. | **azonosító száma** | **megnevezése** | **a modulzáró vizsga vizsgatevékenysége** |
| 5.2.3. | 11188-12 | Klinikai kémiai laboratóriumi diagnosztika  | írásbeli |

Egy szakmai követelménymodulhoz kapcsolódó modulzáró vizsga akkor eredményes, ha a modulhoz előírt feladat végrehajtása legalább 51%-osra értékelhető.

5.3. A komplex szakmai vizsga vizsgatevékenységei és vizsgafeladatai:

5.3.1. Gyakorlati vizsgatevékenység

A vizsgafeladat megnevezése: Klinikai kémiai vizsgálatok

A vizsgafeladat ismertetése: Feladatleírásban rögzítetten a vizsgázó ismeretlen minta egy paraméterének minőségét és mennyiségét önállóan meghatározza a minőségbiztosítás előírásainak betartásával. A munkafolyamatot dokumentálja.

A vizsgafeladat időtartama: 90.perc

A vizsgafeladat értékelési súlyaránya: 60%

5.3.2. Központi írásbeli vizsgatevékenység

A vizsgafeladat megnevezése: -

A vizsgafeladat ismertetése: -

A vizsgafeladat időtartama: -

A vizsgafeladat értékelési súlyaránya: -

5.3.3. Szóbeli vizsgatevékenység

A vizsgafeladat megnevezése: Klinikai kémiai ismeretek

A vizsgafeladat ismertetése: A szóbeli vizsgatevékenység központilag összeállított vizsgakérdései a 4. Szakmai követelmények fejezetben szereplő szakmai követelménymodulok témaköreinek mindegyikét tartalmazza.

A vizsgafeladat időtartama: 45 perc (felkészülési idő 30 perc, válaszadási idő 15 perc)

A vizsgafeladat értékelési súlyaránya: 40%

5.4. A vizsgatevékenységek szervezésére, azok vizsgaidőpontjaira, a vizsgaidőszakokra, a vizsgatevékenységek vizsgatételeire, értékelési útmutatóira és egyéb dokumentumaira, a vizsgán használható segédeszközökre vonatkozó részletes szabályok:

A szakképesítés-ráépüléssel kapcsolatos előírások az állami szakképzési és felnőttképzési szerv http://www.munka.hu/ című weblapján érhetők el a Szak- és felnőttképzés Vizsgák menüpontjában

5.5. A szakmai vizsga értékelésének a szakmai vizsgaszabályzattól eltérő szempontjai: -

**6. ESZKÖZ- ÉS FELSZERELÉSI JEGYZÉK**

|  |  |
| --- | --- |
|  | A |
| 6.1. | **A képzési és vizsgáztatási feladatok teljesítéséhez szükséges eszközök minimumát meghatározó eszköz- és felszerelési jegyzék** |
| 6.2. | Laboratóriumi informatikai rendszer |
| 6.3. | Minőségirányítási kézikönyv |
| 6.4. | Munkafolyamatok leírása |
| 6.5. | Mintavételi eszközök, transzfer eszközök, térfogatmérő eszközök |
| 6.6. | Elválasztás technikai eszközök  |
| 6.7. | Optikai módszerrel működő analizátorok, fotométerek |
| 6.8. | Immunkémiai analizátorok |
| 6.9. | Elektrokémiai analizátorok |

**7. EGYEBEK**

Szakmai előképzettség:

55 725 12 azonosító számú Klinikai laboratóriumi asszisztens

54 5018 05 azonosító számú Orvosi laboratóriumi technikai asszisztens

54 725 03 1000 00 00 azonosító számú Orvosi laboratóriumi technikai asszisztens

Kompetenciaméréssel:

egészségügyi ágazaton belüli, az 55 725 12 azonosító számú Klinikai laboratóriumi asszisztens szakképesítéssel azonos tanulmányi területű, vagy annak megfeleltetett szakképesítések, illetve ezeknek  megfelelő, OKJ előtti, államilag elismert szakképesítések, vagy egészségügyi főiskolai végzettség, vagy felsőoktatási intézményben egészségtudományi képzési területen szerzett szakképzettség. A kompetenciamérés az 55 725 12 azonosító számú Klinikai laboratóriumi asszisztens szakképesítés szakmai és vizsgakövetelményében meghatározott követelménymodulokból,  modulzáró vizsgatevékenységgel azonosan, központilag a GYEMSZI ETI által szervezett módon történik.

A szakmai vizsgabizottságban való részvételre kijelölt szakmai szervezet:

Magyar Egészségügyi Szakdolgozói Kamara
1087 Budapest, Könyves Kálmán krt. 76.
Levelezési cím: 1450 Budapest, Pf.: 214.
Telefonszám: +36 1 323 2070
Fax: +36 1 323 2079
E-mail: meszk@meszk.hu